Norge gir bort øy til Finland

Etter tre års inspeksjon, har man funnet ut at en liten øy som tilhører Norge egentlig er finsk. Norge gir fra seg øya uten kamp.

NTB

Oppdatert 25. februar 2003

Artikkelen er over 18 år gammel

Øya ligger i grenseelven Anarjohka i det nordlige Lappland. Ved felles enighet mellom Norge og Finland har man kommet fram til at øya tilhører Finland.



Bare formaliteter gjenstår før øya kan overleveres til Finland, skriver Aftenpostens nettutgave som siterer den finske avisa Helsingin Sanomat.

I praksis har verken Norge eller Finland noen økonomiske eller strategiske interesser i øya, som bare er noen titalls kvadratmeter stor.

Endringen er likevel den største grenseforandringen mellom de to landene som følge av de regelmessige grenseundersøkelsene som foretas hvert 25. år.

Grensen mellom Norge og Finland er 736 kilometer lang.

Publisert: 14.01.02 kl. 17:03 Oppdatert: 25.02.03 kl. 13:25